
asupra propunerii legislative privind 

perdelele forestiere de protecţie.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu propunerea legislativă privind perdelele forestiere de protecţie,  trimisă cu adresa nr.659 din 29 noiembrie 2001, înregistrată sub nr.31/1352 din  29 noiembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din  5 decembrie 2001.



Membrii comisiei au examinat  propunerea legislativă şi  expunerea de motive. 



În urma dezbaterilor, cu majoritate de voturi, s-a hotărât avizarea favorabilă a proiectului de lege cu recomandarea ca pentru dezbaterea în fond,  Comisia  pentru agricultură, silvicultură, industrie alimentară şi servicii specifice, să solicite  punctul de vedere al Guvernului, în conformitate cu prevederile art.110 alin. (1) şi art.137 alin. (5) din Constituţia României.   


În raport de obiectul şi conţinutul său, propunerea legislativă  face parte din categoria legilor organice.

                                                         PREŞEDINTE,

                                                         dr. Ionel OLTEANU

